**JEGYZŐKÖNYV**

Időpont: 2008.január 14. 17:00

Résztvevők száma:15 SZMK tag, iskola igazgató, igazgató helyettesek

1./ *Személyi változás*: 4.a-ban Szabó Helga tanítónő kismama- 4 új tanár tanítja a gyerekeket

2./ *Tankönyvek árai*: (2007-es árakon)

1. évf. teljes csomag: 15.120 Ft  
2. évf.: 12.851 Ft  
3. évf.: 18.490 Ft  
4. évf.: 15.474 Ft  
5. évf.: 24.569 Ft  
6. évf.: 19.882 Ft  
7. évf.: 21.984 Ft  
8. évf.: 15.000/18.000 Ft

Ezek a könyvek úgy lettek kiválasztva, hogy a szükséges információ mennyiség mellett elsődlegesen a *megszerzett tudás alkalmazására* koncentrálnak.

Az angol tankönyvek árai a teljes összeg közel felét teszik ki.

**Döntés:** SZMK tudomásul vette, támogatja.

3./ *Sálak, nyakkendők*: a 8. osztályosok kivételével mindenki megvette

4./ *Matematika vizsgák*: (a felvételi feladatsorral megegyező vizsga) nagyon jó eredmények születtek

5./ *Leendő elsősök*: várjuk őket, a jelentkezési határidő március vége, infók hamarosan fent lesznek a honlapon

6./ Fő téma: **ISKOLABÁL**

Egy mintalevél készült a bálról, ill. az ezzel kapcsolatos infókról. Időpont: febr. 23. Néhány kiegészítő javaslat született, nevezetesen: legyen benne az idei bál célja is (a bevételt- kiállítási rész megvalósítására fordítjuk), valamint a jegyek árai is.

**Döntés:** a jegyár: 6000 Ft, a támogatói jegy: 1500 Ft

**Feladatok**:

A febr 11-i héten minden napra *meg kellene szervezni a jegyárusítást* a reggeli és/vagy délutáni órákban, különösen az ebéd-befizetési napokon. Felelős: Dr Hilbert Edit 7.a SzMK elnök – vele kell egyeztetni.

Az *ülésrenddel* kapcsolatban, hogy kik szeretnének együtt ülni és hányan – erről szeretnénk visszajelzést kapni időben.

Akik *vegetáriánus ételt* kérnek, azoktól is várunk visszajelzést.

Természetesen most is várunk *tombola felajánlásokat*.

Aki nem tud eljönni, jó lenne, ha *pártolói jegyet* venne (ha van rá lehetősége). Ezeket a témákat az osztály szülői értekezleten beszéljük át.

A mintalevél mehet email-es formában, aki a nyomtatott formát kéri aláírással, az jelezze a db számot az igazgató asszony felé.

Mehet majd egy második email is, amely az operatív tudnivalókat tartalmazza.

Ötlet volt a „csokiszökőkút”: az igazgatónő tárgyalt velük, sikerült is a felére lealkudni, de még így is drága volt az ajánlat, nem élünk vele.

További ötlet: *karaoke show* (tapasztalatok alapján nagyon feldobja a hangulatot), amennyiben ingyen felvállalják, jöhetnek.

7./*EU-s pályázat*

Az önkormányzattal együtt az intézmény egy nagyon komoly EU-s pályázaton indul, mely a belső udvar teljes felújítására ill. az épület előtti rész rehabilitációjára vonatkozna. A teljes pályázati összeg 250 M Ft lenne. Cél: a focipálya gumitégla borítása, mozgáskoordinációs, erősségi ill. egyensúlyi játékok, mászófal, illetve az ovis részen csúszdák felállítása. Pályázatbeadási határidő: január vége.

8./ *Minőségbiztosítás*

Felmérést végzünk majd a közeljövőben, 3-4 éve volt hasonló kérdőív.

Cél: felmérni, hogy a gyerekeknek, pedagógusoknak, szülőknek mi a véleményük az intézményről. A visszajelzés segítené munkánkat, hogyan tudnánk jobban dolgozni.

9./ Orvosi szűrések

*Allergia kérdőív*: a kérdőív alapján vannak gyerekek, akiknek ajánlanák, hogy menjenek szűrővizsgálatra. Mivel monogramos jelzéssel történt a kérdőív kitöltése, a beazonosítás folyamatban.

*Ortopédiai szűrés*: az iskolaorvos javaslatára az érintett gyerekeket el kellene vinni (az ő érdekükben).

10./ Egyéb

Fogadóórára legyen bejelentkezés: 10 perces beosztással az aulában kihelyezett táblán, hogy ne kelljen annyit várakozni. Siker záloga: a 10 perc betartása!

Elektronikus hulladékgyűjtés: nagyon sikeres volt, jövőre is megszervezik

MindLab játékok: nagyon érdekes, készségfejlesztő játékok, tanároknak oktatással – infó átadva, elolvassák

Nyári hőség: megint felvetődött, hogyan lehetne megoldást találni a rendkívüli nagy melegre a tantermekben. Légkondicionálás kizárva, ablakvédő fóliának utánanézünk. 16 tantermet érintene elsődlegesen.

Mosdók állapota: a földszinti blokkban kritikus, tudjuk. A felújítási keretbe bizonyos javítások be vannak tervezve.

Kérés: Az iskolai honlapot mindenki olvassa folyamatosan!

[www.karinthyamk.sulinet.hu](http://www.karinthyamk.sulinet.hu)